
MĖNESINIS „JAUNIMO DRAUGO“ PRIEDAS MOTERIMS 


IŠEINAME.... 


Numynėme takus, betriūsdamos apie 
savo namus, bežygiuodamos į savo laukus 
ir pievas, tai šieno grėbti, rugių piauti, 
tai bulvių kasti ir kitų lauko darbų dirbti. 

Numynėme takus per savo alksnynus, 
beržynėlius ir paruges, bežygiuodamos kas 
sekmadienį savo parapijos bažnyčion. Šiais 
takais nubėgo didesnioji mūsų gyvenimo 
dalis, nuskambėjo saulėtoji jaunystė drauge 
su margažiedėmis vasaromis, su čirenan- 
čiomis kregždutėmis. Šiais takais žygiavo 
mūsų močiutės sengalvėlės, mūsų senelės, 
Žygiuojame jais ir mes: vienos dar jau- 
nos, su žydinčiais skruostais, lyg aguonos 
žiedai, su toli siekiančiu žvilgsniu, su jau- 
triai virpančia širdimi, kuri mėgina atspėti 
savo „paslaptingąją dalelę“. Kitos mūsų 
jau palydėjo žaliąją jaunystę „už jūrų, už 
marelių“ ir iš gyvenimo jau yra paėmu- 
sios atitinkamą dalį. Slenka metai po metų 
ir vis tie patys „takai, vis. tos pačios pil- 
kos dienos! Atrodo kartais, kad mūsų kai- 
kio moteris niekad nekryptels kiton pu- 
“sèn, nepakreips savo žingsnių i naują ke- 
lią, mesistengs ieškoti išeičių, kurios pa- 
Hengvintų "jos pilką, nuobodžią, dažnai aša- 
romis nušlakstytą dalelę. Ji kukli, nepasi- 
tikinti savo jėgomis ir baikšti. Vyro žodis 
jos šeimos gyvenime dažnai yra sprendžia- 
"mas, dažnai be vyro žinios ji nenusiperka 


kad ir visai nebrangų daiktą, skarmalą, 
be jo žinios nedrįsta užsiprenumeruoti lai- 
kraščio. „Kai bobos skaitys, tai mes bū 
sime nevalgę“, pašiepiančiai numoja ranka 
ne vienas vyras, ir moteris nedrįsta imti 
laikraščio į rankas.Taip praeina visas amže- 
lis, betriūsiant troboje, bežygiuojant į lau- 
kus. Nedidelė dalis moterų pasigenda lais- 
vesnio gyvenimo, nedaug jų mėgina pla- 
čiau pažvelgti, praskleisti kasdieniškas, am- 
žiais jas gaubusias miglas ir pažiūrėti į 
platesnijį pasauli. O juk aplinkos gyve- 
nime yra daug darbų, kuriuos jos visad 
aplenkdavo, daug kelių, kuriuosna dar 
niekad nežengė. Tie keliai jau skiriasi nuo 
pirmųjų, jais eina šių laikų moteris ne 
vien tik piautuvą ar grėblį rankose turė- 
dama, bet taip pat savo spausdintą žodį— 
laikraštį. Jais eina moxeris šviesi, sąmo- 
ninga, kuri turi savo pažiūras, gerai žino, 
kokioje dvasioje turi auklėti savo šeimą 
— vaikus. Toji moteris — susipratusi jau- 
nuolė, vėliau pavyzdinga šeimininkė, mo- 
tina ir protinga vyro draugė. Ji jau nebesi- 
graibsto miglose, nebesilenkia pasingai prieš 
gyvenimo sunkumus, bet drąsiai žvelgia 
tolumon, drąsiai kovoja su visais gyve- 
nimo vargais, kurie tyko ją paglemžti. Ji 
visada sugeba gyvenimą užpildyti meile 
ir darbais, nelaukia, nuobodžiai dūsaudama, 

PIRMOJI PAMOKA ANT LEDO 


Sveika ir gražu paskraidyti po. ledą Vaizdelyje matome moteris. ir vaikis, DASITenENSIUS 
šiam gražiam sportui. 


tik vieno, vienintelio tikslo, kada jos pa- 
vartėję suskambės žvanguliai ir įžengs 
trobon jis — jos būsimasis vyras, dažnai 
vedąs ją tik dėl kraičio. Naujoji šių laikų 
"moteris, užsigrudinusi varguose, yra drąsi, 
apsukri, supranta, kad ji, auklėdama šeimą, 
auklėja visą visuomenę ir tautą. Todėl ji 
giliai susirūpinusi savo tautos idėjomis, jos 
siekiais, nes tomis idėjomis gyvens jos 
vaikai — jos artimiausi ir brangiausi as- 
mens. Ji rūpinasi ir pati dalyvauja visuo- 
meniniame gyvenime, budi dėl savo 
krašto švietimo, gerovės, doros ir visų 
kitų dėsnių, kuriais remiasi tautos ir šei- 
mos gyvenimas. Didesniąją dalį žinių, rei- 
kalingų gyvenime, ji semiasi iš spaudos. 
Spauda jai yra visagalis raktas, atveriąs 
ne tik jos šeimos, bet ir plačiosios 
visuomenės ir visos tautos duris. Tokios 
moterys yra Vakarų Europos tautų, taip 
pat didesnioji dalis Lietuvos moterų. Deja, 
mūsų krašto sodžiaus lietuvių moterų di- 

desnioji dalis vis dar tebežengia jų mo- 
tučių numintais siaurais, pilkais takeliais 
ir dažnai jos neturi supratimo nė apie 


savo krašto reikalus nė apie šeimos ati- 


tinkamą auklėjimą: Taip yra todėl, kad 
mūsų sodžiaus moteris visą laiką nenoriai 


ima rankosna spausdintą žodį — laikraštį. 
Vyrai skaito įvairius laikraščius, knygas, 
susirinke  „politikuoja“, pasikalba mūsų 


visuomeniniais reikalais ir skauduliais, tuo 
tarpu moterys abejingai triūsia prie kros- 
nies arba pletkuoja apie savo kaimynes. 
Atsiranda ir tokių moterų, kurios draudžia 
savo vaikams ir vyrui skaityti laikraščius: 
girdi, tai esąs ponų ir tinginių darbas. Ne- 
pasitiki spausdintu žodžiu nei. gerais no- 
rais tų žmonių, kurie į jas prabilsta. Ta- 
čiau reikia pasakyti, kad daugelyje vietų 
ir mūsų kaimo sesių sąmonė jau pradeda 
giedrėti, ir jos jau mėgina išeiti į naują, 
platesniji kelią, kur aiškiau šviečia saulė, 
kur užsibrėžęs platesnis akiratis. Pirmuo- 


sius pragiedrulius mūsų kaimo moterų 
tarpe nušvietė pernai įpasirodžiusi „Jauni- 
mo Drauge“ „Sesių Talka“. Stengtasi buvo 
paliesti opiausius kaimo moters dalykus, 
nors maža kryptimi pakreipti jų gyvenimą 
i naują kelią, padėti joms padaryti drąses- 
nį žingsni priekin. Šiais metais norime, kad 
mūsų darbas būtų našesnis, todėl ji pra- 
plėtėme, patobulinome. Žinome, kad ir 
šiuo kartu bus moterų, kurios nesinaudos 
mūsų darbu, juo nepasitikės. Bet didesnioji 
dalis mėgins savo žingsnius pakreipti į pla- 
tesnijį kelią, mėgins išeiti iš savo trobos, 
laukų ir apsižvalgyti, kas dedasi toliau, vi- 
same mūsų krašte. Šiuo kartu daug naujų 
reiškinių galės jos pamatyti, daug įvairių 
skaudulių ir pavojų patirti. Bet lietuvė mo- 
teris — neišlepusi. Tikime, kad ji mokės 
visam kam atsispirti, kad ji padės savo ar- 
timiesiems vilkti sunkią vargo naštą. 
Išeiname į platesnijiį kelią ne pasi- 
džiaugti gamtos grožybėmis ne ieškoti 
naujų įspūdžių, gyvenimo pasismaginimų, 
bet parnešti į savo trobas daugiau švie- 
sos žiburių, įžiebti sielosna sąmoningą 
savo krašto ir tautos meilę, atlankyti vi- 
sas vargstančias seses, subūrti jas ben- 
dran darban ir, kur reikia, draugiškai joms 
ranką ištiesti. Išeiname ir kviečiame drauge 
eiti visas moteris: jaunas seseles - lelijė- 
les, močiutes - rūpintojėles, ir tas, kurios 
nesukūrusios šeimų, stengiasi gyvenimą 
užpildyti malda ir bažnyčios lankimu. Te 
nebus nė vienos moters, kurios žingsniai 
nesiderintų bendroje eisenoje, kuri nuo- 
šaliai stovėdama tik prisižiūrinėtų mūsų 
darbams. Tiesa, nemažas skaičius moterų 
nemoka skaityti, o ir mokančių tarpe yra 
tokių, kurios niekad neima spausdinto žo- 
džio į rankas. Tai yra nemaža kliūtis! Bet 
prie gerų norų ir šią kliūtį lengvai galė- 
tumėm pašalinti. Juk beveik kiekvienoje 
šeimoje rasime vieną kitą moterį paskai- 
tančią: ar tai duktė, ar pati motina. Tos 
mokančios privalėtų skaityti laikraštį gar- 
siai, kad jų žiniomis pasinaudotų visos gy- 
venančios namuose moterys. Taigi tos, 
kurios moka skaityti, tegul visuomet pri- 
simena, kad jų pareiga padėti savo se- 
sėms ir motutėms, kurios negali ;naudotis 


špausdintu žodžiu. „Šesių Talkoje“ rag 
mūsų moterys daugiausia praktiškų pata- 
rimų iš įvairių gyvenimo sričių: medici- 
nos (sveikatos), vaikų auklėjimo, namų 
ruošos, apsirengimo ir įvairių kitų. Čia ras 
ivairių pasiskaitymų, galės susipažinti su 
garsiųjų moterų gyvenimu ir jų darbais 
su moterų veikla mūsų krašte, Lietuvoje 
ir visame pasaulyje. Reikalui esant, . galė- 
sime atsakyti į ivairius paklausimus. ir su- 
teikti nurodymų. Jei „Sesių Talka“ istengs 
suburti atitinkamą moterų skaičių, -jei jos 
darbo vaisiai bus tinkamai vertinami, ji 
galės ir dažniau mus lankyti. Taigi kvie- 
čiame visas Vilniaus krašto seses bend- 


ron talkon, savęs ir savo šeimos auklėjimo 


darban. Tebus šie 1937 metai mūsų darbo 
metai, metai mūsų išėjimo į naująjį kelią. 
m— M. 


į DARBĄ! 


Tautos gyvenimą vairuoja ne visa žmo- 
nių masė, ne visa tauta, bet dažniausiai pa- 
vieniai asmens, ar tai išrinkti visos tautos, 
ar įstengę savo nuopelnais ir darbais pa- 
imti tautos vairą savo rankosna. Tauta be 
vadų — tai paukštis su palaužtais sparnais. 
„Arti išganimo valanda, kada tautoje gim- 
sta pranašai“, sako vienas rašytojų. Tie 
vadai turi praaugti pilkuosius piliečius, turi 
atspėti savo tautos budingąsias tendenci- 
jas — siekius, turi ją vesti keliais, kur tau- 
tos garbė ir galybė auga. Mūsų tauta at- 
sikėlė tik dėka tų vadų-pranašų, kurie lai- 
ku atspėjo tautos idėją, jos bendrą pasi- 
ryžimą. 

Moters kova dėl savo teisių, jos atgi- 
mimo idėja taip pat buvo paskelbta pavie- 
nių moterų, apie kurias: kaskart didesni 
būriai augo. Kas mūsų negirdėjo apie iš- 
juokiamas moteris-emancipantes, moteris- 
sufražistes ir kitas. Tačiau moteris nepa- 
būgo ne šmeižtų ne pajuokos, ji drąsiai 
žengė prie užbrėžtojo tikslo. Jos inteligen- 
cija ir išprusimas veikiai prilygo vyro iš- 
prusimui, kuriam nuo senų laikų buvo at- 
daros visų mokyklų ir akademijų durys, 
kuris visur jautėsi valdovu. 


Šiais laikais visoje Europoje ir ne tik 
Europoje moterys vienur mažiau, kitur 
daugiau jau turi įvairių teisių, moterys da- 
lyvauja tautos ir visuomenės organizacijo- 
se, kultūros bei politikos darbuose. Juo tau- 
ta kultūringesnė, juo moterims yra geresnės 
sąlygos, juo daugiau joms suteikiama teisių. 

Lietuvos valstybėje moterų gyvenimas 
taip pat kaskart tobulėja, įgauna naujų 
teisių. Moterys turi keletą savo organizē- 
cijų, kurių didžiausia Moterų Katalikių Or- 
ganizacija, leidžianti savo organą: „Mote- 
ri“. Ši organizacija tuo yra svarbi, kad jon 
priklauso didesnioji kaimo moterų dalis. 
Joms vadovauja moterys inteligentės, pa- 
siekusios tam tikrą mokslo laipsnį. Šių in- 
teligenčių dėka išaugo milžiniška Lietu- 
vos Moterų Katalikių Organizacija. 

Mūsų krašte iki pernykščių metų di- 
džiausia lietuviška organizacija buvo: Šv. 
Kazimiero Draugija, kuri turėjo savo sky- 
rius sodžiuje ir prie kurių priklausė lygiai 
moterys ir vyrai. Moterims atskiros orga- 
nizacijos nebuvo. Kiek vėliau prie Šv. Ka- 
zimiero Draugijos įsikūrė Moterų Skyrius, 
kurio veikimas dėl įvairių priežasčių buvo 
apribotas. 

Sodžiaus moteris iš prigimties yra dau- 
giau pasingai nusiteikusi visiems reikalams, 
kurie nesieja jos su paprastais šeimyni- 
niais, namų ruošos bei ūxio darbais. Tik 
nedidelė dalis sodžiaus moterų interesa- 
vosi spauda, visuomeniniais reikalais ir pa- 
vojais, kurie- gresė jos šeimos lietuvišku- 
mui. Dažnai patys vyrai išmesdavo mote- 
riai laikrašti iš rankų, išjuokdami moters 
„politikavimą“. Spaudoje ji retai kada ga- 
lėjo rasti praktiškų, susijusių su jos gyve- 
nimu, žinių. 

Ir spaudą, ir visus kitus savo krašto 
reikalus ji paliko vyrams. Nenuostabu tad, 
kad kaimo moteris kaip tautiniu, taip ir 
kultūriniu atžvilgiu žymiai daugiau yra atsi- 
likusi už vyrus. Tiesa, kai kuriose vietose 
yra išimčių. Negalime manyti, kad čia kal- 
tas moters pasingas nusiteikimas, nesuge- 
bėjimas pažvelgti platesniu žvilgsniu. Ne- 
laimė glūdi tame, kad ilgą laiką mažai kas 
stengėsi atitinkamai į tą moteri prabilti, 
jos šeimos ir namų ruošos reikalus su- 

jungti drauge su visuomeniniais reikalais, 
atitinkamai jos mintis sureformuoti. Ži- 
nome, koks svarbus vaidmuo tenka atlikti 
moterims auklėjant naujas kartas, nuo jų 
budrumo ir susipratimo priklauso žymia 
dalimi mūsų krašto lietuviškumas, savų pa- 
pročių palaikimas. Taigi turime prabilti i tą 
moteri, turime stengtis ją atitinkamai nu- 
teikti. Apie organizaciją jau negalime gal- 
voti, palieka tik spauda, ir per spaudą pri- 
valome skinti kelią kaimo moters sąmo- 
nėn. Tas uždavinys atlikti tenka mums, 
moterims inteligentėms, kurių jau šiuo lai- 
ku turime gana gausų skaičių. Jei mes 
pačios, kurių didesnioji dalis gimė ir iš- 
augo kaime, šiandien pasiekusios aukštes: 
niji ar žemesniji mokslą užmirštame savo 
nemokytas motutes, sesutes ir crauges, 
tai kas gi jas prisimins, kas mokės ati- 
tinkamai prabilti! Nemažas skaičius mo- 
terų inteligenčių ir pusinteligenčių gyvena 
sodžiuje, nuolat susiduria su kaimo mote- 
rimis, jos gerai jas pažįsta, žino jų rūpes- 
čius ir trūkumus. Šios moterys galėtų kai- 
mo moterims padaryti itakos, reikėtų tik 
daugiau pasišventimo ir kantrybės parodyti. 

Taigi kviečiame visas inteligentes mc- 
teris, gyvenančias miestuose ir sodžiuje 
prisidėti prie mūsų darbo. Kaip tas darbas 
turėtų atrodyti? Visų pirma kiekvienos mo- 
ters pareiga prenumeruoti „Jaunimo Drau- 
gas“, kuris duos moterims mėnesini prie- 
dą „Sesių Talką“. Ir ne tik privalome pre- 
numeruoti, bet taip pat platinti ,Sesių 
Talką“ visuose mūsų krašto kampuose. 
Kiekviena moteris inteligentė turėtų būti 
„Šesių Talkos“ bendradarbė. Vieną kartą 
ar du kartus per metus galėtumėm para- 
šyti iš kurios nors moterims atitinkamos 
srities straipsnelį ir nurodyti praktiškų 
patarimų. Ypač prašome visas moteris in- 
teligentes, gyvenančias sodžiuje ir mieste- 
liuose, prisiųsti mums žinių apie savo kra- 
što moteris, nurodyti, kokie dalykai būtų 
aktualūs toje ar kitoje vietoje. 

Tikimės, kad mūsų balsas nenuskam- 
bės bereikšmiai, kad moterys inteligentės 
Ji išgirs ir prisidės prie bendrojo darbo. 

Tad visos, sesės inteligentės, į darbą, 
į talką! Bango. - 


ŽYMĮ DAINININKĖ 


Lietuviai yra žinomi kaip gabūs daininin- 
kai, garsios ir mūs dainos visame pasau- 
lyje. Todėl nenuostabu, kad mūsų tarpe 
atsiranda garsių, žinomų daugelyje valsty- 
bių dainininkių-kų. Tokia garbinga daininin- 
kė yra ponia Darlys-Drangelienė, kuri ne- 
senai buvo atvykusi Vilniun ir savo daino- 
mis žavėjo mūsų visuomene. 

Darlys-Drangelienė—lietuvaitė amerikie- 
tė, kilusi nuo Vilkaviškio, spėjo sužavėti 
savo retu talentu, išvystytu į tobulą viso- 
kioms išraiškoms klusnų techniškai ir vi- 
dujiniai balsą. Ta Čikagos operos prima- 
dona, sąmoninga lietuvė patrijotė, taip visų 
mėgiama, kad joks lietuvių koncertas Ame- 
rikoj be jos dainų neapseina. Pernai Kvie- 
čiama DULK (Draugija Užsienio Lietuviams 
Remti) atvažiavo į Lietuvą ir savo „Aida“ ir 
koncertais kuo ne po visus Lietuvos mie- 
stus laimėjo savo tautiečių ne tik dėkin 
gumą, bat ir meilę. Nuostabus viešnios ža- 
vingumas kamerinių koncertų scenoj, ly- 
giai tokia pat tobula jos vaidybinė ir mu- 
zikalinė „Aida“. 


Išmokyk mylėti! 


Paklauskime vaikų, ar jie myli savo mo- 
tinas. Tur būt neatsiras nė vieno vaiko, 
kurs ramiu balsu atsakytų — nemyliu. Ta- 
čiau daug yra vaikų, kurie nemoka savo 
motinų bei tėvų mylėti, o jei myli, tai toji 
meilė atrodo keistoka. 

Prisižiūrėkime šių dienų mūsų sodžiui. 
Kiek ten yra tokių motinėlių, kurios nuo 
ankstaus ryto iki vėlaus vakaro triūsia apie 
namus — tvarko, skalbia, gamina valgį, še- 
ria gyvulius ir t.t. ir t.t., tačiau darbo vai- 
sių kaip ir nesimato. Namuose vis tiek 
nešvaru, jos pačios dažniausiai neapsitvar- 
kiusios, o vaikai apšepę, apdriskę. Iššluoja, 
išmazgoja motina grindis, užkloja švariai 
lovas, sumazgoja puodus ir tikisi, kad na- 
muose tą dieną bus tvarka, kiekvienam 
bus malonu, jauku pirkioje! 

Bet kur tau! Štai vyresnysis sūnus įbrido 
su purvinais batais pirkion, nusivilkęs kai- 
linius švyst ant lovos, kepurę numetė ant 
pagalvių ir, nusispiovęs, atsisėdo ant gra- 
žiai užklotos lovos. Čia jaunesnysis grįžo 
iš mokyklos su suplėšytu švarkeliu, sagos 
su „mėsa“ išplėšytos tabaluoja, o pats ra- 
šalu išsitepęs. Spėjes įžengti, tuoj numeta 
knygas ir sąsiuvinius kampan ant suolo, 
arba ant lango, kur jos mėtosi visą dieną. 
Į tokias knygas ir sąsiuvinius baisu pasi- 
žiurėti. Tokiu būdu naikinamas turtas, kuris 
tėvams ištraukė sunkiai uždirbtą skatiką. 
O dukrelė, motinos paguoda, nusivilkus 
nešvarią bliuze, numetė ją kur kampan, 
o išsitraukusi užsidėjo švarią, nes, girdi, 
jau paaugusi ir berniokai į ją žiūri, todėl 
reikia švariai ir gražiai atrodyti. lr bėgioja 
vargšė motinėlė,tvarkydama iš vieno kampo 
i kitą, į prieangį ir vėl pirkion, o čia šim- 
tai kitų darbų ją laukia. Nėra jai laiko nei 
prisėsti, nei pasilsėti, nei knygos ar laikra- 
ščio paskaityti. Tuo labiau nėra jai laiko 
pasirūpinti vaikų mokslu, auklėjimu ir ki- 
tais jų likimo reikalais. 

Sunkus tokios motinos gyvenimas, bet 
toks pats gyvenimas buvo jos motinos, 
toks pats bus jos dukterų, kai jos ištekės 
ir jo sūnaus žmonos, kai jis ves. 

Ar taip nuleidus rankas pasiduoti liki- 

mui? Ar dejuoti ir skųstis gyvenimu, kad 
jos vaikai tokie negeri? Ar jie visai nemyli 
motinos ir lyg tyčia tais pačiais darbais 
ją vargina? 

O, ne, jie myli, tik ne taip reikia juos 
mokinti tą meilę reikšti. Ne gražiais žode- 
liais, ne gražiomis dainelėmis jų likimas 
apdainuoti. Reikia vaikus pratinti darbais 
rodyti meilę. Vaikai nuo pat mažens turi 
būti pratinami įvertinti kiekvieną padarytą 
darbą, o ypač švaros ir tvarkos srity. To- 
dėl iš anksto auginkime sau pagelbininkus. 
Kai vaikai ipras dirbti mažus darbus, tai 
tada galima tikėtis padėjėjų ir didesniuose 
darbuose. | 

Mūsų sodžiaus moterys turi gerą širdį: 
Jos dažnai pačios sau ir kitiems sako: „Te- 
pasilsi dukrelė, gana pavaras, kai ištekės“ 
arba „gana sūnus turės rūpesčių, kai savo 
šeimyną sukurs“. Tai geros širdies balsas, 
bet koks žalingas joms pačioms ir vaikams. 

Kiek daug yra nelaimingų merginų, 
kurios, išėjusios iš po motinos sparno, ne- 
moka apsiruošti apie savo namus. Kiek gi 
yra tokių vyrų, kurie, pripratę savo moti- 
nos namuose teršti, it tvarte, vede tvar- 
kingas žmonas ir iš jų namų padaro šiuk- 
šlyną. 

1ą blogumą reikia taisyti, reikia savo 
vaikams ruošti šviesesnį gyvenimą. 

Maži vaikai mėgsta pamėgdžioti vyres- 
niuosius. Žinoma, dažniausia, pamėgdžioja 
blogus vyresniųjų darbus ir įpročius. Tad 
kodėl vaikai negali pamėgdžioti gerų darbų. 
Puikiai gali, tik reikia juos tam paraginti, 
parodyti, pamokinti. Tegul dar vaikas, ma- 
žas būdamas, mokinasi kojas šluostyti, sa- 
vo drabužius paskirton vieton padėti ir ben- 
drai švarą palaikyti. Vaiko drabužėliams 
pakabinti primuškim žemai vinį, ir jis pats 
pripras savo drabužį kabinti. Pamatysime, 
kad, vaikui augant, vinį reiks kas kart auk- 
ščiau kalti. Užaugęs toks vaikas tikrai savo 
kailinių nemes ant lovos. Mokinkime vaikus 
branginti, kad ir menkiausį drabužėlį. Mer- 
gaitės temokosi nuo pat mažens švariai 
atrodyti ir rūpintis savo jaunesnių brolių 
ir seselių išvaizda. 

Čia yra pareikštos kelios palaidos min- 
tys. Būtų labai džiugu, jei jos rastų at- 

garsį mūsų sodžiaus motinose. Mūsų vaikai 
bus tokie, kokiais juos išauklėsime. Nuo 
pat mažens pripratę tvarkingai gyventi, 
užeugę vertins motinos kiekvieną darbelį, 
o jos gyvenimas tikrai tada bus lengvesnis. 


Moters kova dėl teisių 


Dažnai vyrai mėgsta girtis savo protu, 
gabumais, darbais visai neįvertindami mo- 
ters sielos ypatybių. Pataiko netgi moteris 
pašiepti, o būdami valdžios viršūnėse jas 
suvaržyti. 

Argi ištikrųjų moteris, tai antraeilis žmo- 
gus, ar moteris ir vyras yra sau lygūs 
žmonės? 

Tiesa, rodos, visose kultūringose šalyse 
„popiery“ moteris turi tokias pat teises, kaip 
ir vyras, bet gyvenime.... toli gražu! Kas kal- 
tas? Pirmučiausia mes pačios — moterys. 
Paskiau — gyvenimo sąlygos, vyro fizinė 
jėga. 

Pirm visko, žvilgterėkime gilion praei- 
tin. Senų senovėje, kada vyrai pulkais ba- 
stėsi po miškus, kaudami žvėris ar nuoty- 
kių ieškodami, moterys pirmos ėmė rūpin- 
tis šeimynos reikalais. Jos surado naudin- 
gas sėklas ir ėmė jas sėti, išrado reikalin- 
gus įrankius laukams dirbti, taip pat pa- 
čios pasigamindavo namų ruošos pabūklus. 
Padavimai rodo, kad ne tik šeimynos ir 
ūkio reikalus pirmoji tvarkiusi 'moteris. 
Seniausiuose žrnonijos kultūros židiniuose: 
Egipte, Indijoj Mažojoj Azijoj, Graikijoj 
randama padavimų, kuriuose pasakojama 
deives, o ne dievus. išradus daile ir amatus. 

Iš to galima daryti išvada, kad moterys 
anksčiau už vyrus ima galvoti—išrasti. Tik 
vėliau, moteris, būdama daug jautresnė, 
fiziniai silpnesnė, neturėdama savim pasiti- 
kėjimo, viešosios puikybės, auklėjama ne- 
tinkamose sąlygose, lengviau pasidavė vi- 
sokioms silpnybėms ir per tai nustojo sa- 
vo gabumų ir kūrybinių jėgų. Nustojo ta 
prasme, kad nepasirodė viešame gyveni- 
me, kad buvo vyro pavergta. Ji buvo jo 
tarnaitė, jo vergė, jo vaikų motina.. Ji gim- 
dė, maitino, augino vaikus, bet jokių tei- 


GINSIM TEVYNĘ..: 


Kai priešas puls mūsų kraštą ir mes toūsim pasiruošusios... 
apsiginti nuo nuodingųjų dujų. 


sių prie jų neturėjo. Vaikai buvo tik tėvo. 
Ir dar toliau nueita. Moteris vergė, vyro že- 
mųjų geidulių tenkintoja, apie ką mums 
liudiją harėmai, dar ir šiandien sunkiai pa- 
naikinami arba viešieji namai! 

Kad geriau supratus moterų judėjimą. 
jų kovą dėl teisių, pažvelgkime į moterų 
būklę įvairiose tautose nuo seniausių 
laikų. 

Pagoniškos tautos statė moterį lygia- 
grečiai su belaisviu. Visai nekreipė dėme- 
sio į jos dvasinę ir moralę būklę. Įstorinių 
įrodymų turime tam labai daug. Užteks 
panagrinėti moters būklę įvairiose tau- 
tose, o patirsime, ar viskas buvo tvarkoj, ar 
viskas buvo pagal prigimties ir Dievo ista- 
tymus. 

Moteris Indijoje. Iš visų Rytų tautų ge- 
riausiai yra žinoma indų moters būklė. Ve- 
dos-šventosios indų knygos ir kiti indų re- 
ligijos ir kultūros istorijos šaltiniai ją pa- 
kankamai nušviečia. 

Senovės tautų viešame ir privačiame gy- 
venime didelę reikšmę turėjo religija. Ypa- 


Japonijos moterys mokosi 


tingai stipri religijos įtaka 'buvo indų tau- 
tos gyvenime. Bramanai-indų religijos ku- 
nigai-sukūrė ne tik senąją indų religinę li- 
teratūrą, bet ir senąji Indijos teisių nio- 
Kslą. Jie visai aiškiai pasisako, koks, jų 
manymu, yra žemiško ir pomirtinio gyve- 
nimo tikslas, koks moters vaidmuo šeimo- 
je ir visuomenėje, kokie santykiai su vyru 
ir tt. | 

Jų tvirtinimu, moters gyvenimo tikslas 
yra gimdyti vyrui stiprius sūnus ir padėti 
jam atlikti kai kurias religines pareigas. 
Dėl vyro ir moters santykių braminai štai 
ką sako: „Tarp vyro ir moters yra toks 
pats santykis, kaip tarp žemės ir dangaus. 
Vyre yra isikūnijusi išmintis, moteryje — 
įgimtoji kvailybė. Žmonijai moteris yra nu- 
lis“. Iš to drąsiai galima daryti išvadas, kad 
moters visas gyvenimas turėjo būti labai 
sunkus. 

Ir ištikrųjų, jau lopšyje prasidėdavo in- 
dės moters vargai. Pats jos gimimas buvo 
laikomas didele šeimos gėda ir nelaime. 
Todėl mergaitės dažnai buvo išmetamos 

už miesto sienų, arba pačios motinos žu- 
domos. O jeigu buvo paliekamos auginti, 
tai pirmai progai pasitaikius, jos buvo par- 
duodamos vyrui, padarius sutartį su tėvais, 
Nekartą 3 — 4 metų mergaitė būdavo su- 
tuokiama su €0 — 70 metų seniu, kuriam 
mirus maža našlė neturėdavo teisės antrą 
syk eiti už vyro. 

Tokiu atveju dažnai būdavo sudeginama 
kartu su vyro lavonu arba eidavo kartu 
į kapą. 

Kiekvienos indės religinė pareiga būda- 
vo kuo anksčiausiai ištekėti. Ir vargas tai 
moteriai, kuriai dėl kokių nors priežasčių 
nepavykdavo. Būdavo tuomet visų nieki- 
nama, apleista. Nei šeimoje, nei visuome- 
nėje nebūdavo jai vietos. Vienintelis išsi- 
gelbėjimas—mirtis. Todėl tėvai, kaip jau 
anksčiau minėjau, stengdavosi mergaites 
dar kūdikiais esančias sutuokti. Apie jauna- 
vedžių susipažinimą, patikimą ir meilę — 
nebūdavo ir kalbos. Aišku savaime—koks 
buvo šeimyninis sugyvenimas. Moteris bu- 
vo vyro nuosavybė, amžinai prie jo priri- 
šta, tuo tarpu vyras dėl kiekvieno menknie- 
kio galėjo ją pavaryti, pv., visiems vai- 
kams išmirus, turint moteriai nesveiką ko- 
ją, ar ranką ir tt. 


Bramanų knygose nuolat pabrėžiama, 
kad moteriai nėra kitos religijos, kaip klus- 
numas ir ištikimybė vyrui, kaip religi- 
niuose, taip ir pasauliniuose dalykuose. Tai 
yra vienintelė priemonė patekti moteriai 
i dangų ir kartu su vyru džiaugtis pomir- 
line laime. 


„Nei išmaldomis, nei ilgais badavimais, 
nei šventų vietų laukymu moteris taip ne- 
apsivalo, kiek ji apsivalo tuo vandeniu, 
kurį duoda savo vyrui kojoms nusiplauti“, 
sako viena indų patarlė. 

Moteris gyvena tik per vyrą ir vyru 
taip, kad jos dorybės laikomos vyro nuo- 
pelnu ir jos nuodėmės—vyro kaltė. Teisių 
ir turto atžvilgiu moteris būdavo visai vy- 
ro valioj: „Moteris yra bejėgė“ rašoma 
vienoje knygoje „ir jis turi klausyti nors 
ir blogiausio vyro“. Nei mergaitė, nei jau- 
na moteris, nei sena motina neturėjo tei- 
sės savarankiškai elgtis savo naumuose, 

Vaikystėje ji buvo tėvo rankose, jaunystė- 
je— vyro, o šiam mirus—sūnaus. 

Indų moters idealas buvo moteris, kuri 
geriausiai mokėjo įtikti vyrui ir pašalinti vi- 
sa, kas jam nepatinka. Vyras iržmona netgi 
kartu nevalgydavo, nes tai buvo nepadoru 
ir neatitiko pagarbai, kuri priderėjo vy- 
rui. Tiktai jaunavedžiai valgydavo kartu, 
nes to reikalavo vestuvių apeigos. Mote- 
riai buvo draudžiama pažinti vedybų ir re- 
ligijos teises. Tiek žinių iš indų moters 
būklės. (B. d.) 


Piaukų priežiūra 


Visos moterys nori turėti gražius plau- 
kus. Deja, mažai kreipiama dėmesio į plau- 
kų priežiūrą, net gi, priešingai, atrodo, da- 
roma viskas, kad plaukai nusilpnėtų ir 
sunyktų. 

Visų pirmiausia gražūs plaukai priklau- 
so nuo gero sveikatos stovio. Ligos, nai- 
kinančios organizmą, kaip džiova, moterų 
ligos, anemija, limpamos ligos ir pan. vei- 
kia blogai ir plaukus. Taip pat turi įtakos 
ir paveldėjimas. Paveldime ne tik plaukų 
spalvą, bet ir jų kokybe: plaukai gali būti 
tiesūs arba garbanoją, stori arba ploni. 
Turėjusių menkus plaukus tėvų vaikai turi 
kia pasakyti, kad nėra taip sveikų plaukų, 
kurie nereikalautų priežiūros. 

Plaukai yra odos padarinys. Susideda 
jie iš šaknies ir koto. Šaknys įleistos odon, 
lyg maišelin, į kurį įeina ir riebalinės 
liaukos; tos liaukos išskiria riebią substan- 
ciją, kuri suvilgo plaukus, apsaugodama 
juos tuo būdu nuo prakaito, atmosferos 
veikimo, ir kartu suteikia plaukams ela- 
stingumo. Maišelio dugne randasi storesnė 
plauko šaknies dalis—vadinamasis plauko 
cibuliukas. Plauko kotas susideda iš ilgų 
suragėjusių lastelių, kuriose yra dažų, 
nuo kurių priklauso plaukų spalva. -Žili 
plaukai yra viduj tušti. Plauko gyvenimas 
neilgas — 2 iki 6 metų. Plaukui mirus, 
jis dar kurį laiką (70—90 dienų) sėdi odoj, 
vėliau iškrenta. 

Plaukų priežiūra — tai visų pirma šva- 


ros užlaikymas, — jų mazgojimas ir šuka- 
vimas. Per retas mazgojimas veikia blogai 
plaukus, nes dulkės ir visokie nešvarumai 
spaudžia plaukų šakneles, silpnina jas ir 
naikina plaukus, nekalbant jau, kaip ne- 
gražiai atrodo nešvarūs plaukai. Per dažnas 
mazgojimas vėl gali kenkti; plaukai gali 
lūžti, pradeda skilti galuose. Kaip dažnai 
mazgoti plaukus sunku nurodyti: sausi; 
lūžtą, minkšti plaukai neplaunama dažnai, 
bet kas 3—4 savaitės; stori, riebus gali- 
ma mazgoti dažniau, pav., kas savaitė 
Dažnesnis plaukų plovimas (2 kartus į sa- 
vaitę) dėl jų riebumo neduoda naudos, 
nes po poros dienų—jie vėl darosi riebūs. 

Mazgoti plaukai reikia apyšilčiam, min- 
kštam vandeny, geriausia lietaus arba 
upės. Jei vanduo yra kietas, galima pri- 
dėti truputį sodos (šaukščiuką sodos ant 
bliūdo vandens) arba borakso. Plaukus pa- 
mirkom vandeny, padarom ant galvos iš 
muilo pūtos (geriausia prie sveikų plaukų 
vartoti paprastą muilą, neutralų muilą, 
o ne visokius išreklamuotus šampionus) 
paliekam putas porai minučių, vėliau 
minkštu šepečiu ar ranka rūpestingai maz- 
gojam galvos odą. Pagaliau nuplaunam ne- 
gailėdamos vandens. Galima į vandeni prie 
plovimo pripilti porą šaukštų uksuso. Iš- 
džiūvusius plaukus — šukuojame. Šukuoti 
plaukai reikia 2 kartus per dieną: ryte ir 
vakare. Prieš supinant tepabūna jie porą 
minučių palaidi, tepailsi. Prieš nakti ne- 
vartokim jokių špilkų, o. dieną kuo ma- 
žiausia ir, jeigu galima, ne geležines, bet 
ragines. Šukos ir šepečius prie plaukų 
reikia mazgoti kas porą dienų šiltų van- 
deniu su muilu ir amonjaku, nes nenuva- 
lius jų nuo dulkių ir bakterijų, iššukuotų 
iš galvos, vėl išukuojame jas atgal. 

Nuolatinis nešiojimas ant galvos ska- 
ryčių, dirbtinių kasų, kaspinų ir pan. yra 
plaukams nesveikas. Neduoda prieiti crui 
ir saulei, galva išyla ir prakaituoja, plau- 
kai riebėja, atsiranda pleiskanų ir rezultate 
dar pas visai jaunaš moteris matome ge- 
rokai praretintus plaukus. 

Dažniausiai priežastis plaukų slinkimo 
yra blogas veikimas riebalinių liaukų bei 
pleiskanos, Gydytojai prirašo tada įvairių 


vaistų, i kuriuos dažniausiai įeina siera, 
pataria plauti galvą sieros-deguto muilu. 
Nuo pleiskanų gerai yra plauti plaukus su 
asiūkliais, gluosnio žieve ar rozmarinu. 
Sunkesniuose atvejuose reikia kreiptis pas 
daktarą, kuris nustatys plaukų slinkimo 
priežastis; gali- tai būti kokia nors odos 
ar vidaus liga. Frizavimas plaukų, taip 
moterų. pamėgtas, yra kengsmingas — 
plaukai prisvilinami pradeda trūkinėti, su- 
sivelia ir bešukuojant daug jų iškrenta. 
Gražūs plaukai, aišku, neturi būti visokių 
parazitų lizdai. Deja! Utėlės esti nuolati- 
niai svečiai, dar daugiau, tikros šeiminin- 
kės. Ypač kenčia nuo jų vaikai. Nebūna 
utėlių ten, kur viešpatauja švara. Vanduo 
ir muilas — didžiausi jų priešai. 

Utėlės savo stipriomis žiaunomis lengvai 
perkerta žmogaus odą ir siurbia kraują. 
Tas sukelia niežiejimą ir sunku susilaikyti 


nepasikasius, o besikasant pirštais prine- 


šama i žaizdeles visokių nešvarumų ir 

KARALIŲ VESTUVĖS 


"Neseniai susituokė Olandijos: Ikaralait2 Julijon! 
su kunigaikščiu Bernhard zur Lippe von vic. er“ 
feld. Vaizdelyje matome sutuoatuvių iškilmes. 


bakterijų, žaizdos ima puliuoti, utėlių ir 
glindų klijus sulipdo plaukus, būna vadi- 
namas galvos susiliejimas, o dažnai ir kal- 
tunas. Beto, ulėlės išnešioja limpamąsias 
ligas, ypač platina beriamąją šiltine. 

Utėlės galima išnaikinti sabadillių actu. 
Įtriname sabadillų actą į galvos odą iš 
vakaro ir aprišame ant nakties stipriai 
skaryte, kitą dieną ryte atkartojame tai, 
o vakare išmazgojame galvą šiltu vande- 
niu su muilu, pridedant porą šaukštų 
uksuso. Ūksusas atlipdo nuo plaukų utė- 
lių kiaušinius (glindas), ir jas lengviau ga- 
lima nuplauti. Kartais plaukai esti taip su- 
lipę, kad reikia juos nukirpti. Jeigu ant 
galvos yra žaizdos, jos gydomos prieš ku- 
raciją, nes sabadillų actas, patekęs per 
žaizdas į kraują, blogai veikia inkstus, gali 
net sukelti jų uždegimą. 

Vietoj sabadillų acto galima panašiu 
būdu vartoti žibalą (saugotis ugnies!), ar 
gyvojo sidabro pilkąjį tepalą. 

Pas vaikus dažnai išslenka plaukai dėl 
įvairių grybelių (kaip suskis arba par- 
kai, įvairios dedervinės) labai užkrečiamų 
ir sunkiai pagydomų. Reikia prižiūrėti, kad 
vaikai mokyklose nemainytų kepurių bei 
skarelių net juokais, kad nevartotų sveti- 
mųjų, o savas laikytų švariai. 

Vaikams reikia trinkti galvas kas sa- 
vaitė. Atkreipkime dėmesį į tai, kad liktų 
pas vaikus (ypač pas mergaitę) naturali 
plaukų spalva. Vaikai paprastai turi švie- 
sius plaukus, kurie su laiku tamsėja. Maz- 
gojant pridėkim visuomet ramunėlių (porą 
šaukštų ant litro vandens), o plaukai ne- 
praras spalvos. 

Ramunėlėm galima prašvarint plaukus 
ir suaugusiems. Pridedam dar į vandeni, 
kurio nuplaunam plaukus, porą šaukštų 
vandens peroxydato. Antakius ir blakstie- 
nas reikia tada pridengti vata su vazelina, 
nes gražu, kada antakiai blondinės yra 
kiek už plaukus tamsesni. Tamsiai bron- 
ziniai, beveik juodai, dažo plaukus sunka 
iš šviežių kevalų itališko riešuto. Įvairūs 
reklamuoti dažai, paprastai, turi savyje 
švino arba vario, jie vartoti nepatartina, 
nes naikina plaukus. 


A. 

Mezginiai 


Jau nuo senų laikų lietuvaitės yra pa- 
garsėjusios savo rankų darbais. Visi gėrisi 
lietuviškais, išmargintais kilimais, juosto- 
mis, įvairiausių raštų nėriniais, mezginiais 
eatae 

Bet dažnai mūsų motutės ir sesės tos 
Dievo dovanos nemoka tinkamai sunau- 
doti: audžia kilimus, puošia baltinius įvai- 
riais mezginiais, kuriuos paskui sukrauna 
į dėžes, kur guli jie ištisus metus nejudi- 
nami. Nebūtų taip jau bloga, jeigu tie visi 
kilimai nebūtų reikalingi kasdieniam gy- 
venimui, ir būtų audžiami atliekamu laiku. 
Pas mus gi, deja, dažnai esti taip, kad mo- 
terys laiko skryniose kelioliką gražiausių 
kilimų ir dar tiek pat žada austi, o jų vai 
kai stypso nudriskusiais marškinėliais, nu- 
raudusiomis nuo šalčio rankutėmis. 

Tai nenormalus reiškinys. Moteris savo 
gabumus turi sunaudoti taip, kad jai pa- 
čiai ir šeimos nariams būtų patogu ir nau- 
dinga. Moka austi, tai turi stengtis austi 
tokius audinius, kurie labiausiai yra reika- 
lingi (drobė, milas), kasdieniam gyvenimui, 
moka megzti — turi megzti sau ir kitiems 
reikalingiausius dalykus ir pan. 

Mūsų sodžiaus moterys laisvo laiko 
turi tik žiemą ir ankstyvą pavasarį. Ne pro- 
šali, manau, bus pakalbėti, ką šiuo laikui 
ypač žiemos vakarais galėtumėm pada- 
ryti. 

Paprastai, sodžiaus moterys žiemą 
verpia linus, vilnas. Bet verpia jų tik tiek, 
kiek reikia audiniams, o likusias vilnas 
bei linus parduoda. Paskui už gautus pi- 
nigus nusiperka vieną kitą parėdalą. Ne- 
tinkamai daro. Šeimoje, kurioje yra daug 
moterų, galėtų jos žiemą iš vilnų pasida- 
ryti daug naudingų dalykų. 

Žieminiai rūbai turi būti šiltesni už va- 
sarinius. Mūsų gi sodžiaus žmonės, ir vyrai 
ir moterys, tiek vasarą vėsesnėmis dieno- 
mis, tiek žiemą nešioja kailinius; nenusi- 
velka ir pirkioje. Tai nei praktiška nci 
patogu. 

Kailinius reikėtų devėti tik esant lauke. 
Pirkioje nevertėtų vilkėti kailinių. Vietoj jų 
reikėtų devėti kiti rūbai. Patogesnius rūbus 


PAG DS pa 
PASIDARYKIME! 


Savo darbo nertinukai 
(svetrai), papuošti gra- 
žiais, tautiškais raštais. 


galima nunerti (numegzti). Megztinis rūbas 
iš stiprių naminių siūlų yra šiltas, lengvas 
patogus ir stiprus. Mūsų sodžiaus vyrų kc- 
jas geriau šildytų vilnonės, suveltos kojinės, 
negu kelios eilės autų. Pirštinių kumštinių 
(su vienu pirštuku) ar pirštuotų, namie 
megstų, niekuomet negali pavaduoti pirk- 
tinės. Kasdienines pirštines ir kojines mū- 
sų moterys mezga namie, bet išeigines 
dažniausiai perka, nes, jų nuomone, pirktos 
esančios dailesnės. Argi negražios yra mū- 
sų lietuviškais raštais išmegstos pirštinės 
ir kojinės? Taip pat puikūs ir šalikėliai. 
Net miesto moterys dažnai perkasi sau 
sodžiaus darbo pirštines. Ir brangiai už jas 
moka. Šalikėlius iš įvairiaspalvių siūlų da- 
žnai sau nusimezga namie, toks šalikutis, 
jei jo spalvos skoningai suderintos, origi- 
nalus (nepaprastas), gražus ir šiltas. 

Žiemą tiek vyrams, tiek moterims bei 
vaikams nepavaduojami yra megztiniai 
(svetrai). Juos gali sau pasidaryti kiekvie- 
na moteris, kuri ūkyje turi avių ir kuriai 
netrūksta gero noro. 

Gražiausiai atrodo megstinukas, visas 
nunertas iš vienos, nelabai ryškios spalvos, 
papuoštas įvairiaspalviais siūlais. Labai 
gražiai atrodo svetras iš baltų siūlų, žino- 
ma, kasdien nešioti nepraktiška, nes greit 
susitepa ir dažnai reikia plauti, bet labai 
malonu jį užsivilkti šventadieniais ar išei- 
gai. Gražus megstinukas galima padaryti 
iš pilkų arba bronzinių siūlų. 

Sodžiuj, dažnai audžiant divonus ar 
mezgant mezginius, vartojama ryški mėly- 
na spalva. Spalva yra per daug ryški ir 
ji retai kada tinka. Gražus yra pilkų ir juo- 


dų, geltonų ir juodų, gelsvų ir bronzinių, 
bronzinių ir žalių, tamsiai raudonų ir pilkų 
siūlų sūjungimas. Megstinukas gali būt su 
rankovėmis ir be rankovių, prie darbo kas- 
dien patogesnis yra be rankovių. 

Gražiai galima numegzti vaikams visus 
viršutinius rūbelius, nešiojamus ant plono 
apsiaustėlio, trumpas ir ilgas vyriškas bei 
moteriškas kojines. 

Kaip jau buvo minėta pereitame „Se- 
sių Talkos“ skyriuje, galima pasidaryti sau 
taip pat šiltus baltinius, galima pasida- 
ryti kelionei užmaunamą ant galvos kaip 
ir koptūrą, labai šiltą ir patogią kepurę. 
Sodžiaus mergaitės moka megzti tik trum- 
pas pirštines, ilgas su mankietais perkasi 
sau krautuvėj. Bet tokias pat gražias, o 


daug šiltesnės galima pasidaryti ir namie, 
Mea: 


kas kaštuoja kur kas mažiau. 


SVEČIAI ATVAŽIUOS! 


— Geroji panele, Užgavėnėse atvažiuos 
pas mus daug svečių. Jų tarpe bus ir keli 
dideli ponai, net iš miesto. Labai bijausi, 
kad nemokėsiu jiems įtikti. Nežinau, kaip 
juos tinkamai priimti, kuo pavaišinti. Pra- 
šau duoti man nurodymų, kaip turėčiau 


tam pasiruošti — prašo Aldutė, atbėgusi 
pas skaityklos vedėją. 
— Gerai — sako skaityklos vedėja, — 


džiaugiuosi, kad esi tokia rūpestinga, sup- 
ranti savo pareigas ir stengies gerai jas 
atlikti. Duosiu tau knygų pasiskaityti iš 
tos srities ir nors trumpai šį tą papasa- 
kosiu. 

Žinok, Aldute, ir kitoms pasakyk, kad 
svečiai, kokie, ir iš kur jie bebūtų ar di- 
deli ponai ar prasti žmonės visada reikia 
gerbti ir tinkamai priimti. Svečių priėmi- 
mas — savotiški mergaitės egzaminai. To- 
kiais atvejais yra progos pamatyti, kaip mer- 
gaitė yra išauklėta, kiek apsiskaičiusi, kiek 
ji sugeba šeimininkauti. Todėl kviečiant 
svečius reikia pasiruošti daugiau. Iš anksto 
reikia sutvarkyti visus kambarius taip, kad 
neliktų kokių nešvarių ir užkrautų kampų; 
net ir virtuvę reikia gražiai sutvarkyti. Ką 
gali žinoti, ar kuris iš svečių nenorės už- 
eiti į virtuvę „vandens atsigerti“? 

Apskaičiuok, kiek turėsi ir kiek reikės 
indų, peilių, šakučių, šaukštų. Jei tiek ne- 
turi — iš anksto paskolink, kad nereikėtų 
paskui lakstyti. Apžiūrėk staltieses, kad 
būtų švarios ir gražiai išlygintos (išprosin- 
tos). Pasirūpink, kad čia pat po ranka tu- 
rėtum švarų rankšluoštį, praustuvę, muilą, 
šepeti — gal kuris iš svečių norės sudul- 
kėjusius drabužius nuvalyti ar rankas nu- 
siplauti. 

Jei svečiai atvažiuos ilgesniam laikui 
ir reikės nakvoti — paruošk miegoti kam- 
bari. Pakeisk visus lovų baltinius, nors ant 
jų būtų tik kartą kas nors miegojes. Atsi- 
mink, kad guldyti svečią nešvariais balti- 
niais pakloton lovon yra didžiausias jo 
įžeidimas. Prieš gulant, padėk vandens 


praustis, muilą, švarų rankšluostį, šukas, 
veidrodį ir šepeti. 


Lietuvių Šv. Kazimiero Draugijos Aušros 
moterų skyriaus valdyba Vilniuje. 


Vartų 

Apgalvok taip pat iš anksto, kuo vai- 
šinsi svečius, ką duosi pusryčiams, pietums 
ir vakarienei. 

Pusryčiai reikia paduoti tuojau svečiams 
atsikėlus ir susitvarkius, kad nereikėtų lauk- 
ti ir nuobodžiauti be jokio užsiėmimo. Pus- 
ryčiams gali duoti arbatą arba kavą, pieną 
ar kakavą, žiūrint ką tavo svečiai mėgsta. 
ŪUžkandžius prie arbatos duosi tokius, ko- 
kius turėsi: duonos, sviesto, sūrio, dešros, 
kumpio, žuvies, virtų ar keptų kiaušinių 
gali duoti ir blynų. Jei kada duosi pusry- 
čiams pieno, tai jau netinka duoti mėsiški 
užkandžiai. Netinka taip pat duoti pusry- 
čiams sriuba. Kai viską sudėsi ant stalo, 
ipilsi arbatos, tada pakviesk svečius. 

Per pietus reikalinga yra tam tikra 
tvarka paduodant valgius. Pirmiausia rei- 
kėtų duoti šaltų užkandžių. Galėsi duoti 
šaltos betkokios mėsos, drebulienos (ko- 
šelienos), žuvų, silkių; paskui sriubą, po to— 
šiltą mėsą, pagaliau ką nors saldaus: ki- 
sielių, kompotą ar arbatą. Atsimink, kad 
pietums sriuba būtinai reikia duoti. Jokia 
netgi skaniausia mėsa negali atstoti. Val- 
gių galėsi duoti daugiau ar mažiau, bet 
padavimo tvarka vis ta pati palieka. 

Vakarienei pirmiausia galėsi duoti už- 
kąsti, jei turėsi, šaltos mėsos, paskui šiltos, 
pagaliau ką nors saldaus ar arbatą. Prieš 
išvažiuojant svečiams nepamiršk pasiūlyti 
jiems arbatos. Be to, žinok, Aldute, kad iš 
šių dienų šeimininkės nereikalaujama taip, 
kaip seniau — paruošti tiek valgių, kad 
net stalai lūžtų. 

Stenkis daryti nedaug, bet įvairiai ir 
skaniai. O svarbiausia — mokėk gražiai pa- 
dengti stalą, patiekti valgius, jei nori tu- 
rėti geros šeimininkės vardą. 

Pirmoji sąlyga gražiai stalas padengti 
yra švara. Švari, išlyginta staltiesė, gražiai 
išmazgoti ir iššluostyti indai yra svarbiau- 
sia sąlyga, kurią visuomet galima išpildyti. 
Užtiesus staltiese stalą, reikia dėti plokš- 
čias lėkštes prie kiekvienos svečio vietos, 
arti stalo krašto. Atstumas vienos lėkštės 
nuo kitos turi būti truputi didesnis, kaip 
pusė metro. Dengiant pietums stalą, prie 
kiekvienos lėkštės iš dešinės pusės padėk 
šaukštą ir peili, o iš kairės šakutes. Sal- 


džiam patiekalui mažus šaukštelius padėsi 
prieš lėkštę, į vidurį stalo. Šaltus užkan- 
džius, kokius turėsi, sustatysi iš karto visus 
ant stalo. Bet stenkis gražiai ir lygiai iš- 
statyti valgius, kad nebūtų viena dalis sta- 
lo perdaug užkrauta, o antra tuščia, kad 
valgytojai netrugdytų vienas antram, siek- 
dami duonos ar druskos. 

Po užkandžių plokščios lėkštės pakei- 
čiamos giliomis ir duodama sriuba. Po to, 
prieš šiltą mėsą, vėl reikia paduoti švarias, 
plokščias lėkštes, iššluostytus peilius ir 
šakutes. 

Geriau yra, kol stalas nepadengtas, šve- 
čius užimti kitam kambaryje. 

Tik sutvarkius stalą, mcetina-šeimininkė 
kviečia svečius ir nurodo vietas prie stalo. 
Pirmoji vieta už stalo skaitoma antram 
stalo gale, imant nuo durų. Ją turi užimti 
motina šeimininkė. Jeigu yra koks garbin- 
gas svečias, tai jam ši vieta užleidžia- 
ma. Nuo šios vietos į abi puses, sodinami 
kiti svečiai. Antram stalo gale turi sėdėti 
tėvelis-šeimininkas. 

Ruošdamosi virtuvėj ir valgius nešda- 
ma į stalą, plaukus surišk skarele ir prisi- 
juosk švarų žiurstą. Kai ruoša bus baigta, 
skarelę ir priejuostę gali padėti ir susi- 
tvarkiusi ateiti prie svečių. Vaišingumo 
esmė glūdi tame, kad šeimininkė mokėtų 
atspėti svečių nuotaiką ir norus. 

Su senesniais svečiais stenkis būti 
rimtesnė, klausyk atsidėjusi jų kartais ir 
ilgų pasakojimų, nors jie tau būtų ir ne- 
idomūs; mokėk rasti jiems įdomią kalbą. 
Su jaunais būk linksma ir gyva, mokėk 
juos užimti ir linksminti. Dainos, žaidimai 
geras ūpas— maloniau yra svečiui negu 
skaniausi valgiai. 

Stenkis paruošti viską, kad svečiai kuo 
mažiausiai matytų tavo rūpesnį ir nuovar- 
gi, kad jie nesijaustų esą tau apsunkinimu. 

V—a. 


Lietuve moterie, 

jei tu būsi ne.usipratusi, neapsišvietusi, 
bus sunkus tavo ir tavo vaikų gyvenimo ke- 
lias. Negalėsi juo žengti priekin — nuo- 
lat klupsi. „Sesių Talka“ nuties tau nau- 
jąjį kelią į šviesiąją dieną. 


Mažamečių globa 


Žinoma yra, kad mažas vaikas nesiel- 
gia pagal sveiko proto ir sąmonigos valios 
nurodymus. Dažnai ir brestą jaunuoliai ne- 
sivadovauja gyvenime pastoviu apsispren- 
dimu ir nusistatymu, bet labiau jausmais, 
o netgi kartais ir palinkimais. Dėl to vaikai 
ir jaunuoliai iki tam tikro amžiaus yra glo- 
bojami pagal įstatymus. Sakysim, maža- 
metis negali be kieno nors globos šeimi- 
ninkauti savo turtu, daryti sutartis teisiniai 
galiuojančias ir pan. Istatymai numato tam 
tikras amžiaus ribas, kurias asmuo, kai per- 
žengia, igyja visas teises. Toks asmuo va- 
dinamas yra pilnamečiu. 

Nepilnamečiu laikomas yra tas, kas ne- 
baigė 21 metų. Įstatymai mūsų krašte 
skirsto nepilnamečius į tris rūšis. Prie pir- 
mos priskaitomi yra asmenys nuo dienos 
gimimo iki 14 metų, prie antros — nuo 14 


"iki 17 m. ir prie trečios — nuo 17 iki 21 


metų amžiaus. 

Šioje vietoje tenka pakalbėti apie tuos 
nepilnamečius, kurie dar nebaigė 14 metų 
ir netiktai nepajėgia tvarkyti savo reikalų 
ir turto, bet dar reikalauja globos ir ati- 
tinkamo išauklėjimo. 

Gyvenime dažnai ivyksta tokie atsitiki- 
mai, kad miršta tėvas arba motina— kartais 
abudu, palikdami žiauriam likimui mažus 
vaikus—našlaičius. Tuomet reikalinga yra 
mažiamečiams globa. Reikia prašyti atitin- 
kamas Miesto Teismas, kad jis sušauktų 
Seimyninę Tarybą ir paskirtų mažamečiams 
vaikams globėją. Be to, prašyme reikia 
nurodyti kandidatai į Tarybos narius, kurią 
paprastai sudaro 6 asmenys: 3 giminaičiai 
iš tėvo ir 3 iš motinos pusės. Skiriant šei- 
myninę Tarybą, artimesnieji giminaičiai turi 
pirmenybę prieš tolimesniuosius. 

Teismas šaukia šeimyninės Tarybos po- 
sėdi, kuriuo metu paskiria vyriausį globė- 
ją. Juo paprastai esti tėvas arba motina. 
Yra tai naturelūs globėjai. Jei tėvai abudu 
yra mirę, tada vyriausiu globėju kviečia- 
mas yra artimiausias mažamečio giminaitis. 

Vyriausiam globėjui duodamas dar pa- 
gelbinis globėjas, kuris, reikalui esant, pa- 
vaduoja pirmąjį. 

Teismas, prieš sušaukdamas šeimyninės 
Tarybos posėdį, renka žinias (opiniją) apie 
kandidatus, numatytus į Tarybos narius. 
Dėlto į šeimyninės Tarybos narius geriausia 
yra nurodyti žmones rimtus, dorus, pavyz- 


dingus savo elgesiu ir mokančius gerai 
šeirnyninkauti. Pagal įstatymus negali būti 
Šeimyninės Tarybos nariai ir globėjai as- 
menys, 1) kurie išeikvojo bereikalingai savo 
arba tėvų paliktą turtą, 2) žinomi dėl savo 
nepaslėpiamų ydų arba tie, kuriems teis- 
mo sprendimu atimtos yra visos pilietinės 
teisės, 3) žinomi dėl savo žiauraus elge- 
sio, 4) paskui tie, kurie gyveno nesantai- 
koje su mažamečio tėvais ir subankrutavę 
skolininkai. 

Vyriausias globėjas privalo rūpintis ma- 
žamečius atitinkamai išauklėti, sutvarkyti 
jų turtą ir, reikalui esant, pavaduoti juos 
ten, kur patys dėliai jauno amžiaus negali 
dalyvauti. Globėjas neturi teisės pirkti ir 
naudoti mažamečių nuosavybės. 

Iškylus tarp mažamečių ir vyriausio 
globėjo nesusipratimams, vyriausį globėją 
pavaduoja jam duotas pagalbinis globėjas, 
kuriam Taryba suteikia igaliojimus daryti 

DERB AME.. 


Moterys dirba viename 
saldainių fabrike.. 


mažamečio vardu sutartis. Vyriausias globė- 
jas negali mažamečio vardu parduoti arba 
užrašyti hipotekon jo nejudomojo turto ir 
skolinti pinigus. Reikalingas irgi igalioji- 
mas vyriausiam globėjui, kada jis tvarko 
mažamečio reikalus per teismą, kada kyla 
ginčas dėl rubežiaus arba dėl turto, užra- 
šyto hipotekon. 

Pasibaigus globos laikotarpiui, vyriau- 
sias globėjas privalo įteikti teismui ir Ta- 


rybos nariams sąskaitas iš savo darbuo- 


ties, globojant mažametį. 

Šalia šios rūšies globos, įstatymai 
žino dar globų, pašėlusių, nebylių, kur- 
čių, senelių ir t.t. Šių asmenų globo- 
jimas dauguma atžvilgių turi panašumų 
su mažamečių globa. B. 


Ar žinote, sesės, kad Amerikoje, a 
kagos didžiuliame mieste, yra ir Lietuvių 
Moterų Draugija. Jon priklauso įvairių pa- 
žiūrų lietuvės moterys, nes vyriausias tik- 
slas, tur būt, ir jų yra dirbti bendrą lietu- 
višką darbą. | 


Smulkiau apie tą draugiją, jos arti- 
miausius siekimus, darbus, gal papasako- 
siu kitą sykį, susižinojusi su tos draugijos 
pirmininke dr. Z. Šlakis. 

Mums, Vilniaus krašto lietuvėms mote- 
rims, ypač svarbu yra užmegsti kuo arti- 
miausius santykius su užjūrio sesėmis. Jos 
mums, neabejoju, mielai suteiks daug žinių 


iš užjūrio lietuvių moterų veikimo ir gy- 
venimo. Be to, jos atjaus mus mūsų var- 
guose, gal parems reikale medžiagiškai 
ir galės suteikti naudingų patarimų iš pri- 
tyrusio laisvoje šalyje gyvenimo. 

Ir mums čia bus malonu, kai užmegsi- 
me tamprius ryšius su užjūrio sesėmis. 

Tai lig kito karto. M. Š 


PASINAUDOKITE 


KAIP IŠVALYTI APSIAUSTAĄ 


Jeisu apsiaustas neturi labai didelių dė- 
mių, o yra tik nešvarus, galima jį lengvai ir 
pisiai išvalyti namie. Pradžioje reikia ap- 
“ siaustą gerai išdulkinti ir išvalyti šepečiu, 
kad nebūtų jame visai dulkių. 

10 gr. amoniako ištirpinti litre verdančio 
vandens. Kada vanduo bus jau šiltas, o ne 
karštas, gerai juo su pagelba švaraus sku- 
durėlio ištrinti visą apsiaustą. Nešvarią apy- 
kaklę reikia valyti atskirai, tokiu būdu: pa- 
imti švarų skuduriuką tos pačios medžia- 
gos, iš kurios pasiūtas apsiaustas, o jei tos 
pačios medžiagos neturime, tai bent tos 
pačios spalvos. Skuduriuką pavilgyti švaria- 
me vandenyje, o paskui išmuilinti tulžies 
muilu (mydło żółciowe). Išmuilintu skudu- 
riuku valome nešvarią vietą, o paskui gerai 
nuplauname švariu vandeniu. 

Niekad nereikia stačiai muilinti apyka- 
Klės, nes tada išeis nelygiai. Kada apsiau- 
stas jau išvalytas, reikia gerai jį išlyginti 
(prosuoti), geriausia per seną rankšluostį 
ar paklodę. Tokiu pat būdu galima valyti vyrų 
rūbų apykakles. 


MIELIŲ DUONA 


Pasitaiko žmonių, kurie negali valgyti 
duonos, raugintos su raugu. Tada galima 
iškepti duonos, raugintos mielių pagalba. 
Mielės vien ruginiuose miltuose sunkiai vei- 
+ kia, dėl to į skirtus ruginius miltus reikia 
įmaišyti !/s, ar '/; kvietinių, stambiai maltų 
miltų. Atkaitintomis išrūgomis ar pienu 
(galima ir vandeniu), įmaišomi miltai, su- 
dedamos išleistos mielės. Viskas gerai iš- 
maišoma ir išplakama. Tuomet užbarstyti 
ant viršaus miltų, uždengus pastatyti šiltoje 
vietoje. Jei mielės buvo geros ir jų buvo 
pakankamai įdėta, tai mišinys iškyla maž- 
daug per tris val. Tuomet galima minkyti. 
Minkant, sudėti druską (jei kas mėgsta— 
kmynų), paskui sudėti dalimis miltus, Min- 


kyti ne kumštimis, kaip paprastą duoną, bet 
gniaužant, leidžiant tešlą per pirštus. Labai 
svarbu gerai išminkyti, kad mielės vienodai 
tešloje pasiskirstytų. Skirti minkymui miltai 
turi būti nešalti. Atminkius, suvolioti į vieną 
gabaląir padėti šiltoje vietoje, kad pakiltų. 
Kada tešla dvigubai pakyla, daryti maži, 
maždaug 1 kg. dydžio, apvalūs kepaliukai. 
Prieš dedant į pečių, juos perpilti karštu 
vandeniu. Jei norima, kad duonos pluta būtų 
minkšta, graži, galima krosnyje padaryti ga- 
rų. Neįpratusiems ši duona esti neskani. Ji 
neturi jokios rūgšties, taip pat greitai sen- 
sta ir tinka vartoti 2—3 dienas. Perpiauta 
labai greitai džiūsta ir akyja, dėl to reikia 
kepti labai mažais kepalėliais ir tuojau su- 
naudoti. Ši duona tinka visiems valgyti, nes 
ji yra lengvai virškinama ir sveika. Ji yra 
maistui geresnė nesu paprastas pyragas, 
nes čia yra miltai su visomis sėlenomis, 
o sėlenose yra daug maistingų dalių. 


JEI NORI ILGAI GYVENTI... 


1. Ryte kelkis nepersimiegojusi. Miego 
nepriteklius užmigdys tave kitą naktį. 

2. Užlaikyk griežtą tvarką ir švarą, nes 
ji yra sveikatos saugotoja. 

3. Bėk nuo dykinėjimo, kaip nuo didelio 
priešo, 

4. Įprask valgyti saikingai. Tavo maiste 
daugiau turi būti daržovių (kopūstų, burokų, 
morkų), vaisių, kiaušinių, pieniškio valgio; 
mėsos tebūnie kuo mažiausia. 

5. Atmink, kad tyras oras yra sveikatos 
šaltinis, todėl vėdink trobą. 

6. Negerk jaunystėje stiprios kavos ir 
arbatos. 

7. Nevartok dažų antakiams, plaukams, 
veidui bei lūpoms. | 

8. Būk visuomet linksma. 

9. Būk dora ir nuosaiki. 

MOTERYS VEIKIA 


VILNIUJE 


— Šiais metais sausio mėn. sukako 
14 metų kai Klaipėdos kraštas buvo atva- 
duotas. Klaipėdos išvada/imas iš svetimų- 
jų jungo yra mūsų tautos džiaugsmo ir pa- 
sididžiavimo š/entė, minima kasmet visoje 
Lietuvoje. Sausio mėnesio 17 d. buvo pa- 
minėtos tos sukaktuvės ir Vilniuje. Vilniaus 
Lietuvių Meno ir Literatūros Draugija su 
Studenčių sekcija surengė Klaipėdos krašto 
vakarą; po kun. šamb. Viskanto įžangos žo- 
džio buvo dvi paskaitos: „Klaipėdos krašto 
istorija“ — mgr. St. Taškūnaitės ir „Mažosios 
Lietuvos raštija“ — stud. Aldonos Liobytės. 
Paskaitos paįvairintos deklamacijomis, kurias 
gražiai išpildė studentės: O. Lemešytė, V. Pi- 
lypavičiūtė ir VI. Rusokaitė, 

Po to mūsų solistė M. Sabalytė skam- 
biu balseliu padainavo keletą liaudies daine- 
lių. Vakaras užbaigta studenčių choro dai- 
nomis. 


VISAME KRAŠTE 


— Sausio mėnesio pirmomis dieno- 
mis Meno ir Literatūros Draugija surengė 
Adutiškyje ir Radiškėje vakarus, buvo vai- 
dinamos dramos „Pilėnų Kunigaikštis“ ir 
„Iš meilės“. Teko patirti, kad į vakarus atsi- 
lankė daug moterų, ne tik jaunų, bet ir senų 
motučių, kurios labai džiaugėsi, kad gali pa- 
sigrožėti lietuviškais vaidinimais. /gnal/inoje 
į vakarą, kuris įvyko sausio m. 17 d., taip 
pat atsilankė daug moterų. Jos džiaugėsi ir 
gyvai sekė vakaro eigą. - 


LIETUVOS VALSTYBĖJE 


— Lietuvos katalikės moterys yra susi- 
būrusios į kelias moterų organizacijas: Lie- 
tuvių Kat. Moterų D-ją, Zitietes, Pavasarinin- 
kes, Ateitininkes, Moterų Kultūros D-ją 
ir k., kurios visos sudaro Katalikių Organi- 
zacijų Sąjungą, sutrumpinus KOS. Tos są- 
jungos tikslas — būrti visas katalikių moterų 
organizacijas Lietuvoj ir tvarkyti jų veikimą. 

Dabartinė KOS pirmininkė yra. dr. Ona 
Narušytė. 

Plačiausia ir veikliausia KOS organiza- 
cija yra Kat. Moterų D-ja, turinti apie 40.090 
narių. Ji varo auklėjimo ir švietimo darbą, 


TURINYS: Išeiname... - m-m--pusl. I; | darbą! - 


teisių —6; Plaukų priežiūra - A--6; 


Banga—3; 
Mezginiai - M-tė —10; 


tiek sveikatos ir auklėjimo atžvilgiu, tiek 
namų ruošos, rengdama kursus, teismus, 
konferencijas ir pan. Si D-ja išsilaiko pati 
savo pajamomis. Jos skyrių yra beveik kiek- 
vienoj parapijoj. Kat. mergaitės yra susi- 
spietusios į Mergaičių Pavasarininkių S-gą, 
kuri turi daugiau kaip 30.000 narių. Mergai- 
tės pavasarininkės yra gražiai auklėjamos, 
katalikiškai įsąmoninamos, paruošiamos būti 
geromis motinomis ir pilietėmis. 

KOS stengsis ateity visas kat. moterų 
organizacijas dar labiau subūrti. Poniai Vai- 
lokaitienei vadovaujant, rengiamasi įsteigti 
„Moterų Klubas”, kuriame būtų biblioteka su 
lietuvių ir svetima literatūra. 

Katalikių moterų organizacijas Lietuvoj 
galima drąsiai statyti greta pirmaeilių Vokie- 
tijos, Austrijos ir kitų kraštų moterų organi- 
zacijų. Tik Vakarų Europoje geriau orga- 
nizuotos moterys darbininkės. 

— Tautų Sąjungos intelektualinio bendra- 
darbiavimo departamento patarėja kunigaik- 
štytė Radvilaitė šio mėn. 12 d. atvyko ] Kau- 
ną. Jos atvykimo tikslas — atlankyti savo se- 
nus pažįstamus, susitikti su vyriausybės 
atstovais, moterimis veikėjomis, susipažinti, 
kas per paskutinius metus Lietuvoje pada- 
ryta socialinėje srityje. Ypač viešnia domisi 
Baltijos valstybių bendradarbiavimu, kas 
padaryta kultūrinio suartėjimo srity. Ir pa- 
čioje Tautų Sąjungoje šiandien Baltijos' val- 
stybių bendradarbiavimas kelia didelį susi- 
domėjimą. - Kunigaikštytė Radvilaitė, Tautų 
Sąjungos taryboje vienintelė moteris, einanti 
ten tokias aukštas pareigas. 


SVETUR 


Olandijoje. Sausio mėn. 4 d. Olandi- 
jos kunigaikštytė, sosto įpėdinė susituokė 
su vokiečių kunigaikščiu Bernhardu. Kai 
ateity kunigaikštienė Julijona. taps karaliene, 
jos vyras nebus tikra to žodžio prasme ka- 
raliumi, bet bus tik karalienės vyru, kara- 
lienė visą valdžią laikys savo rankose. Kuni- 
gaikštis Bernhardas už savo žmoną jaunės- 
nis, vidutinio, ūgio, linksmos nuotaikos. Ku- 
nigaikštienė Julijona tyli, bet ištverminga, 
stipri fiziniai, jos nudegęs veidas žavi vi- 
sus malonia šypsena. Ji, kaip dauguma 
Olandijos moterų, mėgsta ramų, šeimyninį 


gyvenimą ir moka juo pasitenkinti. 


Išmiokyk mylėti! -O.—5; Moters kova dėl 
Svečiai atvažiuoja - V- a--1l; Mažamečių globa - 


B:—13; Pasinaudokite—15; Moterys veikia—16. 


Tvarko REDAKCINĖ MOTERŲ KOMISIJA. Atsakom. redaktorius ir leidėjas AUGUSTINAS BUROKAS 


„Ruch“ 


spaustuvė Vilniuje. 


